Ajal on oskus end kameelionina muuta.    Head ajad ja halvad ajad. Väga head ja väga halvad.  Kiired ajad. Nii kiired, et ajale võid jalgu jääda.    Aeg tormab ja aeg venib.    Aeg võib seisma jääda. Mu lauakalender näitab märtsi, kalender köögis on aprilli peatuma jäänud. Ja eile jäi seisma suur seinakell, lihtsalt olin  ta unustanud õigel ajal üles keerata.  Aeg läheb nii ruttu, ei märkagi, et viimane aeg keerata. Lehte kalendris. Võtit kellas.    Aega antakse.  Aeg antud elada, aeg antud surra.  Mõnele antakse rohkem, mõnele vähem.    Emadepäeval süütan küünla.  Emale.